
Tarile post-comuniste, inclusiv Romania, au nevoie de America pentru a nu cadea pe termen lung in 
servitudinea unei Germanii din ce tn ce mai puternice. 

Prietenia germano-rusa din ultimele trei decenii, refacerea unui Heartland autonom si potential ostil marii 
puteri maritime America, era riscanta pentru tarile est-europene, y compris Romania, din punct de vedere 
geostrategic. 

Dar dincolo de interesele minore ale coloniilor post-comuniste est-europene, Heartlandul germano-rus ridica 
mai ales mari semne de intrebare principalei forte mondiale a momentului. 

Un imperiu de uscat de la Canalul Minecii pina in strafundurile Asiei, impletirea dintre tehnologia si capitalul 
european occidental si resursele imense ale Rusiei, era clar in contra politicii geostrategice a Americii. 
Actiunile ofensive ale Americii de dupa caderea Zidului Berlinului trebuie interpretate in aceasta cheie, de 
continuare a proiectiei puterii sale in Europa. 

Extinderea aliantelor militare pina in buza Rusiei, provocarile de tip Primavara ucrainiana, culminind cu 
distrugerea conductelor de gaz care reprezentau coloana vertebrala a uniunii germano-ruse. Toate miscari de 
sah geostrategic pentru a pune capat prieteniei ruso-germane, de consolidare a Heartlandului de uscat. 

In America sint doua scoli de gindire. Una expansionist-imperialista. Alta non-interventionista, de retragere in 


in America, tensiunea expansiune — izolationism nu este noua. in anii 30, inainte de intrarea in Al Doilea 
Razboi Mondial, era la fel de prezenta si de echilibrata in societatea americana. A fost nevoie de un soc 
precum Pearl Harbour pentru a rupe blocajul. 

In zilele noastre, revenirea lui Trump la putere ar insemna victoria taberei izolationiste americane. Retragerea 
in cochilie. America inainte de toate. Europa sa-si rezolve problemele sale, proprii. In traducere: mina libera 
Germaniei sa proiecteze putere cum o taie capul. 

Pe termen lung, asta ar insemna refacerea Heartlandului, in jurul prieteniei germano-ruse. 

Chiar daca sintem tentati sa fim cu sufletul alaturi de Trump in incercarea acestuia de a pune capat exceselor 
Deep State-ului american, trebuie sa gindim limpede si sa ne intrebam. Ce vrem in statele post-comuniste din 
Europa: o hegemonie germana sau una americana? 

O intrebare la care si polonezii, si romanii au un raspuns instinctiv: mai bine americanii, decit nemtii. Ca sint 
mai departe. Ca extrag mai putine resurse. Si mai ales ca au mai mare nevoie de noi, tarile est-europene, in 
balansarea echilibrului de forte cu Germania. Deci iata un hegemon care e dispus sa ofere conditii (ceva) mai 
bune in relatia dintre metropola si colonie, dintre centru si periferie. Basescu avea dreptate in aceasta privinta, 
cu licuriciul de peste ocean. 

In momentul de fata, Putin este cel mai bun prieten al Romaniei, cu atacul sau asupra Ucrainei. 

Rusia nu va putea sa atace tarile NATO, dar va reprezenta un bau-bau convenabil. Un pretext nemaipomenit 
pentru a indeplini in continuare obiectivele NATO, asa cum au fost ele exprimate plastic in anii 50 de Lordul 
Ismay, primul secretar general NATO: to keep the Americans in Europe, the Russians out and the Germans 
down. 

In plus, razboiul din Ucraina rezolvA una din marile probleme geostrategice ale Roméaniei. Slabeste 
semnificativ Ucraina, care altminteri ar fi fost un vecin incomod, puternic si arogant, in coasta noastra. Cu cit 
avanseaza Rusia spre Kiev si cu cit Ucraina e mai incoltita, cu atit Polonia si Romania beneficiaza de pe urma 
acestei reechilibrari de forte armate. 

Dar de departe cel mai important cistig pentru Romania al razboiului din Ucraina este ca ajuta tara noastra sa 
fie reconsiderata geostrategic. Sa faca trecerea de la o colonie ignorata, uitata intr-un colt insignifiant al lumii, 
buna doar de muls, intr-un partener secund aflat tn apropierea unei zone de conflict importante. 

Creste importanta Romaniei. Creste nevoia Americii pentru tarile post-comuniste. 

Da cistig de cauza semnalelor de alarma anti-rusesti trase de Polonia si de Romania in ultimii 20 de ani, 
semnale initial ignorate in mod superior in cadrul NATO. 

Scade puterea Germaniei, si economic, si geostrategic — de capacitate de proiectie a fortei sale in hinterlandul 
est-european. 

Creste probabilitatea unei negocieri mai avantajoase intre o tara mica si o putere geostrategica mare, de pe 
urma careia poate avem de cistigat un mare premiu istoric: unirea cu Republica Moldova, revenirea 
Basarabiei la trupul tarii dupa o suta de ani de rapt. 

Drept urmare, imi e drag Trump, imi repugna democratii. Dar din punct de vedere al intereselor romanesti, e 
posibil ca scoala de gindire hawk a democratilor expansionisti sa ne fie de mai mare ajutor decit scoala de 
gindire dove, tranzactionala a trumpistilor izolationisti. 

Ins la fel precum Biden a continuat unele din politice internationale ale lui Trump, indiferent de criticile aduse 


in campania electorala, e la fel de posibil ca si Trump una sa zica in campanie, alta sa faca dupa ce e ales 


In concluzie, nu uitati. Razboiul din Ucraina ne este de folos. Putin este cel mai bun prieten al Romaniei in 
momentul de fata. lar in geopolitica, lucrurile nu sint chiar asa cum par a fi la prima vedere. 

